Period: Old Babylonian
Genre: Literary
Transliteration:
<SURFACE>
{d}iškur en ud piriŋ...ud gal an ki
nam-mah-a-ni-še₃ nir-ŋal₂
saŋ-kal ka-mud-ŋal₂ dumu an-na
saŋ er₉-ra gu₂ e₃-a
en saŋ huš ud gal-la...bi-a gaba-šu-ŋar nu-tuku
dungu sir₂-re
mir-a kaš₄-kaš₄...da-ni
ki mu-un-da-tuku₄-e
an daŋal-la tum₉ mah gu₃ ru-ru-gu₂
...he₂-ŋal₂-am₃
šeg₁₀ gi₄-ni-še₃ kalam hur-saŋ gal-gal
ni₂-bi ba-an-da-ab-gi₄
ur-saŋ gal šibir-ta šu dab₅-e
nam-nir-ra zag keše₂
a-ab mur ša₄-ni
me-lem₄ kalam-ma dul-la-še₃
na₄ gal-gal <unk> šeŋₓ(|IM.A|) gilim
...ba mu-un-na-gub-be₂-eš
...
gi-gin₇...
ni₂-bi ŋal₂-la-ni-še₃
...<unk> mu-un-na-il₂
uŋ₃ šar₂-ra-ba igi-bi im-ši-ŋal₂
en nam-he₂ giri₁₇-zal lu-lu-lu
zi kalam-ma šum₂-mu
nun šag₄ gur-ru šu niŋin₂-bi dug₃
an-dul₃ larsam{ki}ma
a₂-tah {d}suen-i-din-na-am ki me₃-ka
šen-šen-na erin₂ zag-ga-na gub-bu
en gal ku₃-ŋal₂ an {d}en-lil₂-ka
nam-ma-ni zag nu-sa₂
lugal-a-ni-ir
{d}suen-i-din-na-am nitah kalag-ga
nun sun₅-na ni₂-tuku {d}en-lil₂-la₂
he₂-am₃ e₂-kur-ra-kam
šul mu dug₃ sa₄ {d}nanna-ke₄
u₂-a urim₅{ki}ma
lugal larsam{ki}ma
lugal ki-en-gi ki-uri-ke₄
ŋeštug₂ daŋal igi-ŋal₂ dirig šum₂-ma
{d}nu-dim₂-mud-ke₄
bal dug₃ til₃ ud su₃-ra₂ he₂-ŋal₂ niŋ₂ nu-til-e
{d}iškur diŋir-ra-ni
saŋ-e-eš-e rig₇-ga
ŋiš-hur eridug{ki}ga si sa₂-sa₂
nidba
diŋir-re-e-ne šu du₇-du₇
gal-an-zu me libir
ki-bi bi₂-in-gi₄-a
...uŋ₃ šar₂-ra-ni
...
...mah
...me-dim₂-ta dirig
...sig₁₀-ga
...kug luh-ha
...ak
...<unk> an sig₇-ga
...
me-te nam-u₁₈-ru-ka-ni
dub₃ ŋal₂-le bi₂-du₇-a
šag₄ la-la-ŋal₂-la-na
kiŋ₂-bi im-mi-in-til
ud-bi-a {d}iškur diŋir-ra-ni
{ŋiš}gu-za ka silim-ma-ka-na
gal-bi dur₂ mi-ni-in-ŋar
ud-a ud ul-le₂-a-aš
me-dim₂-bi im-mi-in-dirig
ŋiš-hur me mah-bi
ki-bi mi-ni-in-kiŋ₂-kiŋ₂
2(diš) am gal ki aš-te
erim₂ lugal-la du₇-de₃
zid-da...
sig-ta...
<unk>...
he₂-ŋal₂-la...
me-še₃ an-ur₂...
...
alan-bi...
du₁₀-ub-ba...
...
...

Cuneiform:
<SURFACE>
𒀭𒅎𒂗𒌓𒊊...𒌓𒃲𒀭𒆠
𒉆𒈤𒀀𒉌𒂠𒉪𒅅
𒊕𒆗𒅗𒄷𒄭𒅅𒌉𒀭𒈾
𒊕𒄊𒊏𒄘𒌓𒁺𒀀
𒂗𒊕𒍽𒌓𒃲𒆷...𒁉𒀀𒃮𒋗𒃻𒉡𒌇
𒅎𒋛𒀀𒁍𒊑
𒂇𒀀𒁽𒁽...𒁕𒉌
𒆠𒈬𒌧𒁕𒇧𒂊
𒀭𒂼𒆷𒅎𒈤𒅗𒊒𒊒𒄘
...𒃶𒅅𒀀𒀭
𒆂𒄄𒉌𒂠𒌧𒄯𒊕𒃲𒃲
𒉎𒁉𒁀𒀭𒁕𒀊𒄄
𒌨𒊕𒃲𒌋𒂙𒋫𒋗𒆪𒂊
𒉆𒉪𒊏𒍠𒆟
𒀀𒀊𒄯𒁺𒉌
𒈨𒉈𒌧𒈠𒌋𒌆𒆷𒂠
𒎎𒃲𒃲<unk>𒅎𒀀𒄃
...𒁀𒈬𒌧𒈾𒁺𒁉𒌍
...
𒄀𒁶...
𒉎𒁉𒅅𒆷𒉌𒂠
...<unk>𒈬𒌧𒈾𒅍
𒌧𒊹𒊏𒁀𒅆𒁉𒅎𒅆𒅅
𒂗𒉆𒃶𒅗𒉌𒇻𒇻𒇻
𒍣𒌧𒈠𒋧𒈬
𒉣𒊮𒄥𒊒𒋗𒆸𒁉𒄭
𒀭𒊨𒌓𒀕𒆠𒈠
𒀉𒈭𒀭𒂗𒍪𒄿𒁷𒈾𒄠𒆠𒀞𒅗
𒊿𒊿𒈾𒂟𒍠𒂵𒈾𒁺𒁍
𒂗𒃲𒆬𒅅𒀭𒀭𒂗𒆤𒅗
𒉆𒈠𒉌𒍠𒉡𒁲
𒈗𒀀𒉌𒅕
𒀭𒂗𒍪𒄿𒁷𒈾𒄠𒍑𒆗𒂵
𒉣𒁔𒈾𒉎𒌇𒀭𒂗𒆤𒇲
𒃶𒀀𒀭𒂍𒆳𒊏𒄰
𒂄𒈬𒄭𒄷𒈿𒀭𒋀𒆠𒆤
𒌑𒀀𒋀𒀊𒆠𒈠
𒈗𒌓𒀕𒆠𒈠
𒈗𒆠𒂗𒄀𒆠𒌵𒆤
𒄑𒌆𒉿𒂼𒅆𒅅𒋛𒀀𒋧𒈠
𒀭𒉡𒁶𒄷𒄭𒆤
𒁄𒄭𒋾𒌓𒋤𒁺𒃶𒅅𒃻𒉡𒌀𒂊
𒀭𒅎𒀭𒊏𒉌
𒊕𒂊𒌍𒂊𒉺𒄸𒁺𒂵
𒄑𒄯𒉣𒆠𒂵𒋛𒁲𒁲
𒉻𒀭𒈹
𒀭𒊑𒂊𒉈𒋗𒌌𒌌
𒃲𒀭𒍪𒈨𒅆𒂠
𒆠𒁉𒉈𒅔𒄄𒀀
...𒌧𒊹𒊏𒉌
...
...𒈤
...𒈨𒁶𒋫𒋛𒀀
...𒋧𒂵
...𒆬𒈛𒄩
...𒀝
...<unk>𒀭𒅊𒂵
...
𒈨𒋼𒉆𒍇𒊒𒅗𒉌
𒄭𒅅𒇷𒉈𒌌𒀀
𒊮𒆷𒆷𒅅𒆷𒈾
𒆥𒁉𒅎𒈪𒅔𒌀
𒌓𒁉𒀀𒀭𒅎𒀭𒊏𒉌
𒄑𒄖𒍝𒅗𒁲𒈠𒅗𒈾
𒃲𒁉𒂉𒈪𒉌𒅔𒃻
𒌓𒀀𒌓𒌌𒉌𒀀𒀸
𒈨𒁶𒁉𒅎𒈪𒅔𒋛𒀀
𒄑𒄯𒈨𒈤𒁉
𒆠𒁉𒈪𒉌𒅔𒆥𒆥
𒈫𒄠𒃲𒆠𒀸𒋼
𒉈𒊒𒈗𒆷𒌌𒉈
𒍣𒁕...
𒋝𒋫...
<unk>...
𒃶𒅅𒆷...
𒈨𒂠𒀭𒌫...
...
𒀩𒁉...
𒄭𒌒𒁀...
...
...